Шира Израиль "яйна" масехь эзар шо доллушехь, х1инца а, жуьгтин израильхошца оцулла йоккха ачо стенна ю те боху, хаттар кхуллуш долу. Ткъа вайна оцу хаттаран къайле карош хета, цхьадолчу Тоуратан йозанашна юкъахь. Цара, къематде герга деъначу заманчохь, адамашна орца ( Мехьди валар) израилахошкара а хир ду, Дэлан лаамца, израилхой цкъа мацца а Ханаана юха а боьрзур бу, бахарца. Аьлларг цхьанадог1у, вайн Пайхамара (с.а.с.) аьллачу ; т1аьхьарчу заманчохь Ислам айдеш, шен умматара цхьа жима халкъ г1оттур ду, бохучуьнца а. Кхузахь эрна хир дара, и вай мел дуьйцург, таханалерачу дуьненан юкъерачу сионистин ох1лоно, шайн йоккхачу политикан лехамашкахь, тидаме эцна дац аьлча. Шайга сацалур йоцу и Дэлан кхиэл, шайн программехула мукъане а, чекхяккха а г1ерташ. "Дуьхьало цаялахь, хьалха вала", бохучу кхетамца. Иза вайна го, 1948 шарахь, шаьш ООНехула кхоьллиначу х1инцалерачу "Израилехь", кхерамашца а, 1эхамашца а, хьехамашца а, дуьненчуьра "израильхой" уьш "ц1а" берзо г1ертарца а. Т1аккха боккъалла а, оцу Ханаанехь шаьш цхьа Историн нийсам х1отто лууш хиллехь, цара цигахь ян езарг ши паччахьалкхе яра: шира Израиль а, шира Йах1уди а. Йах1уди жуьгташна санна, Израиль (Шема) а, цкъа цигахь даьхначу къоманна а д1алуш. Масала, гергарчу Малхбалехь 1аш болчу нохчашна. Иза ишта хила дезарна цкъацкъа мук1арло до, шаьш сионисташа а.